ceb ceb cy cy en ceb cy cy cy cy cy cy de cy en cy cy en cy cy en cy cy cy cy cy cy de en en en en en
Ymgorffori Technoleg Gynorthwyol Electronig (TGe) mewn Gofal Cymdeithasol
Mae Technoleg Gynorthwyol Electronig (TGe) yn effeithio ar fywyd y rhan fwyaf ohonom.
Mae hyn yn amlwg ymysg staff gofal cymdeithasol, pobl sy’n defnyddio gwasanaethau a chynhalwyr drwy’r cynnydd yn y defnydd o’r rhyngrwyd, dyfeisiau symudol clyfar a theledu rhyngweithiol.. Mae i’w weld hefyd yn y defnydd cynyddol o TGe sydd wedi’i dylunio’n benodol i hybu lles ac annibyniaeth pobl, a gwasanaethau sy’n dibynnu ar fonitro o bell neu rith-fonitro (‘teleofal’) i ddarparu cymorth pan fo’i angen.
Dros y blynyddoedd nesaf, mae cefnogi’r defnydd ar TGe yn debygol o ddod yn rhan allweddol o ddarpariaeth gofal cymdeithasol. Mae angen i’r gweithlu cyfan fod yn hyderus a chymwys er mwyn sicrhau bod TGe yn gweithio’n effeithiol er budd y bobl sy’n defnyddio’r gwasanaethau.
Mae’r gyfres hon o adnoddau datblygu’r gweithlu wedi’u llunio yn sgil ymgynghori helaeth ar draws y Deyrnas Unedig er mwyn cefnogi pob gweithiwr gofal cymdeithasol, cyflenwr a hyfforddwr technoleg gynorthwyol wrth iddynt gydweithio i ymgorffori TGe mewn gofal cymdeithasol. Mae’r adnoddau’n darparu argymhellion, gwybodaeth ac arweiniad ar ddatblygu gwybodaeth, sgiliau a hyder y gweithlu.
Lluniwyd y dogfennau fel eu bod yn hawdd eu defnyddio ac yn ymarferol. Gweler hefyd y dudalen Dolenni ac Adnoddau i weld pecyn cymorth i ategu gweithredu, ynghyd ag astudiaethau achos ar ffurf fideo a ffynonellau gwybodaeth a chymorth i helpu i wireddu gweledigaeth y Strategaeth.
Erbyn 2019, bydd unigolion yn cael cefnogaeth gan weithlu gofal cymdeithasol hyderus, gwybodus a medrus, gan weithio’n greadigol gyda Thechnoleg Gynorthwyol Electronig i gefnogi eu lles, eu dewisiadau a’u hannibyniaeth.
Strategaeth Ddysgu ar gyfer y Gweithlu
i gefnogi’r broses o ymgorffori Technoleg Gynorthwyol Electronig mewn gwasanaethau gofal cymdeithasol.
Setiau Gwybodaeth a Sgiliau
i gefnogi’r broses o ymgorffori Technoleg Gynorthwyol Electronig mewn gwasanaethau gofal cymdeithasol.
i sicrhau bod y Strategaeth a’r Setiau Gwybodaeth a Sgiliau’n cael eu defnyddio’n helaeth ac y gwneir y mwyaf o’u manteision.
Gwyliwch y fideo i ddarganfod pam y datblygwyd yr adnoddau a sut y gellir eu defnyddio.
Cliciwch yma am gysylltiadau ac adnoddau defnyddiol
SfC&D, 2nd floor Westgate, 6 Grace Street, Leeds LS1 2RP
Skills for Care and Development is licensed as a UK sector skills council by the Secretary of State for Business Innovation and Skills
© 2014 Skills for Care & Development